經數: 一七一九

經名: 法華文句記卷第七下

頁數: 二九一

上              欄

受用報平等法身. 何所論密. 覆蔭譬佛慈悲

等者. 蔭廣則質大. 蔭狹則質微. 質微則利近

質大則利遠. 遠密近[&FFFF]#赴物各異隨其用

智化境不同. 不雨下云云者. 因將雲等以

譬三密. 便引雲色不同. 電師名異有雷之

由雨緣不等. 今以雲譬應身. 雷譬名稱. 雷

譬放光雨譬說法. 長行無雷電. 頌中具有.

電必有雷雷必有雲. 雲必[&FFFF]#雨. 今不取無

電無雷之雨無雨之雲爲譬. 須以此意

合身雲等. 應色非一. 且汎擧五以應五乘.

佛爲敎主譬如電師. 衆生機緣亦如電師.

感應相□猶電師□. 隨機有感應之以光.

又四大□亦譬機應. 言五事無雨者. 總以

無五乘機用釋有機. 以無機故法雨不

降. 凡引事譬皆有近遠. 此中不須用華嚴

中六天四域. □借阿含意爲譬耳. 又雜含

云. 風雲天作是念. 我今欲以神力遊戱. 作

是念時風雲卽起. 雲天雷天晴寒熱天亦復

如是. 問此六譬者本譬差別. 何以密雲一

雨爲無差別譬. 答下文雲雨□是此中雲雨

譬耳. 但今從所雨得差別名. 若爾. 與草木

何別. 答草木唯從草木立名. 雲雨乃從所

顯爲能. 是故不同. 八音四辨如法界次第.

應分敎別今從極說. 普洽等者. 雖說五

乘本被一實. 豈受潤時離實地耶. 信戒等

者. 五乘皆[&FFFF]#此之四法. 唯有人乘闕於定

慧. 以心所當之. 明其草木隨分至兩因者.

習因增長以成報因. 故習因增長卽報因增

長. 具如止觀第八記. 略述諸論習報因等.

中              欄

但彼明發相此辨修習. 彼六蔽度此七方

便. 以此爲異耳. 華果敷實至二果者. 華如

習果果如報果. 此隔字爲對. 應言華敷果

實亦有華而未敷果而未實. 亦可譬二因

也. 今取已敷已實者也. 故至果時依正明

了. 道前心地至智地者. 此道前後之名名有

通別. 道後定在果後道前通至凡夫. 故方

便品中亦以等覺已前爲道前. 此中須以

博地凡夫無戒善者爲道前. 以五乘爲道

中. 所以道前道後眞如之理等皆是地. 地體

無別. 然皆能生. 故知衆生道前心地. 奚[&FFFF]#不

有能生性耶. 而不能生不能成者. 必假

道後極果智地. 令生令成. 發心已後究竟已

前皆假智地而成熟之. 開發道中者. 且以

初望後五乘居中. 非謂五乘卽有眞如. 五

種善根卽五乘也. □約如來化意邊說. 故

云終是一音. 言終是者. 終無定五故云也.

被物雖五化意唯一. 從權宜邊須名四味.

合譬次第者. 此中但明合中相生. 準理亦應

明譬相生. 譬相生者. 由有五陰衆生. 故有

五乘草木. 有五乘種子. 故密雲應世. 應必

說法說必有潤. 潤必增長. 云云者. 應以差

別對潤同說差無差等. 章門者. 十號如止

觀第二記略釋. 四弘者. 肇云. 發僧那於始心.

終大悲以赴難. 本業瓔珞具對四諦. 然彼

屬別. 今須在圓. 知道等三不護者. 常與智

俱. 六種法門始自十號終至三業. 諸敎所

明一切果地神用法門. 此六攝足故略擧之.

肉此六門一一互攝. 此六次第者. 由具十

下              欄

號故有四弘. 故云未度令度等. 雖用四弘.

若無三達照機不遍. 三智具足方乃名達

智必有眼. 三法旣以定慧爲因. 而獲眼智

兩果. 故有智必有眼. 如此五料無不三業

隨智慧行. 故略擧六科以示能應. 佛自稱

此以顯能注. 卽是十法界至差別者雖通

十界四趣無增長義也. 于時者. 觀機時也.

言若論者. 且置華嚴故. 利鈍之言通三四

味十界故也. 通別圓云云者. 應須此三迭明

利鈍. 然初句云聲聞觀生滅菩薩觀不生

滅. 已是通. 竟下又具列通等三者. 但重擧

對別圓耳. 卽以聲聞遍收藏敎. 爲進下云

云者. 須約三敎菩薩心佛者傳明進怠. 隨

其至無增減之失者. 稱五乘機故無增減

如人機授以十善爲增. 天機授以五戒爲

減. 如是乃至菩薩展轉相望亦然. 報因至

習果者. 前文但云華果敷實以譬二果. 今

合中乃以華合報果果合習果. 若不依此

合卽準前文. 或別有意. 如說般若方等明

地獄衆者. 大品中如來放光照諸地獄. 具

如釋籤所引. 說方等經亦如釋籤. 此中引

三惡者. 經中但云善處今取惡道者. 一者

爲欲攝十界故. 二者三惡有七善機. 今云

亦者取意釋耳. 生身菩薩且指地前. 然準

權敎地前不可一生. 故須依實敎以說. 後

生淨滿界者. 舍那彼音. 此指實報土爲淨

滿界也. 菩薩乘出內無利智者. 且指三藏菩

薩. 問下現文都有八重問答. 意欲如問而

不別云. 但注云云者. 約義仍有八中初者

經數: 一七一九

經名: 法華文句記卷第七下

頁數: 二九二

上              欄

但應以出世方乃名乘. 何故須列人天乘

耶. 故廣列諸意以辨隨宜逗物之相. 又人

天等者. 準此亦應云菩薩亦斷亦不斷. 但

是文略. 次云二乘亦斷亦不斷者. 二乘雖

斷斷仍未盡. 故云亦斷亦不斷. 餘悉可見.

以此爲例取諸經意自在作問. 乃至具歷

四敎七方便爲問. 此□一家依義假說問

答耳. 次大論去更引文設問. 出離合之式

通前諸意. 大論卽於五乘爲五善根. 故得

對於藏等爲問. 人天下答. 於五乘中合二

乘開佛菩薩爲二也. 此以五善望五乘

說. 四藏合凡開聖者. 將四藏以望五乘. 是

故四藏合人天在二乘中開二乘爲兩. 佛

菩薩爲兩. 若以五乘望四藏. 卽是俱開人

天二乘各二. 仍合佛菩薩爲一. 旣云爲緣

不同所以亦得爲三乘. 但是凡聖俱合耳.

但以名狹攝法不周明類不顯. 故不得

但以二乘爲攝. 若直論乘何法不得. 具準

上意思之可知. 雨於一切帖合六章門者.

六章正出注雨相故. 一相者至一地也者.

眞如□是一實相耳. 七相□是七方便. 以實

相對七相是故云相. 卽行相也. 七敎□是

七方便敎. 以敎對敎是故云敎. 所謂下雙

釋者. 初雙標理敎也. 次衆生下先釋性對

理德之相. 初總擧. 解脫下列結. 此性三德雖

有三相□是一相. 如來下釋一味由佛說

故. 此性可修. 性本無名具足諸名. 故無說

而說. 說卽成敎依敎修習. 方名修三. 比讀

此敎者不知修性. 如何消釋此中疏文. 敬

中              欄

請讀者行者思之照之. 此三相下重指性三

以爲修境. 緣生下重擧修相. 故名爲行. 行

卽因也. 終則下擧果地三. 三智滿故從智爲

名. 卽是智三行三性三. 開合多少. 準望可知.

有時下擧分文不同. 解脫下廣釋相味. 先相

次味. 初釋相中性德□是本有三道. 解脫相

者. 卽於業道. 是解脫德. 離相者. 卽於煩惱

是般若德. 寂滅相者. 卽於苦道是法身德.

無生死等. 寄修以釋. 唯有下結故云實相. 一

相下轉釋一相. 卽無住本立一切法. 理則性

德緣了. 事則修得三因. 迷則三道流轉. 悟則

果中勝用. 如是四重□由. 迷中實相而立.

此無住本具如釋籤第已親釋. 故無明實 相

俱名無住. 今以無相對於差別. 專指實相

名無住本. 無住卽本名無住本. 隨緣不變理

在於斯. 起住二門義準可識. 染淨二類具

在十門. 一味下約敎釋者. 上相但云無生

死耳. 約後乃云無二死者. 敎在分別故

也. 前相但云離相者無涅槃相. 此敎乃云

得中道智慧. 乃至離於二邊著也. 前相但

云無相亦無相. 今敎中云二邊因果滅者.

應云通別二惑內外二死滅也. 今對中道

中道從理. 故此因果名離二邊. 此二涅槃

永殊小典. 小典二滅必不同時. 此中二滅更

無前後. 句句例作差無差者. 旣句句約敎.

敎亦須顯差無差等. 故應具如前一相中.

卽無住本至卽是無差別文是也. 故今對敎

明差無差. 若不爾者. 徒開浪會虛說漫行.

空列一乘之名. 終無一乘之旨. [&FFFF]#權敎者

下              欄

尙須識權. 對此終窮安得昧實. 忽都未

聞性惡之名. 安能信有性德之行. 究竟等

者. 前總釋中已略明竟. 今於廣釋理敎雙

結所犯. 能詮所詮咸資果智. 故究竟之言通

論理敎. 具有三法而但云種智者. 從智

取境故也. 七種等者. 亦有人言. 此中者句何

意節節皆云五乘七善. 太煩重耶. 今請離此

釋外與今經合者. 無有是處. 故知不以

七善簡之無由顯實. 第二等者前六科顯

能知之人法. 今減辨所知之人法. 故擧此

十攝諸法盡. 又前乃唯約於能今則約能

論所. 故種等四三慧所取. 所取四法不出

因果. 因果之體體唯實性. 一一對辨他經十

法. 三道是三德種者. 卽性種也. 有生性故

故名爲種. 生時此種純變爲修. 修性一如無

復別體. 言相對者. 且從當體敵對相□. 卽

事理因果迷悟縛脫等始終理一. 故名爲性.

波水之義準望可知. 波是水種豈可不信.

若就類者. 類謂類例卽修德也. 衆生無始□

居三道. 於中誰無一女種類. 夫有心者法

身種者. 合彼性三爲一法身. 對修方合約

性□開. 此三從別一一各異. 問若爾. 般若

解脫有於種類及以對論. 法身類種與對論

種爲同爲異. 答理一義異. 言理一者. □

緣理一是故性修相對離合. 言義異者. 對

生死邊名爲相對. 理體本淨名爲種類. 又

聞能觀智名爲了種. 聞所緣理名爲正種.

卽是理淨與事淨爲類. 諸種差別等者. 須

約諸敎諸界廣說. 不可具述. 唯是理體一

經數: 一七一九

經名: 法華文句記卷第七下

頁數: 二九三

上              欄

三德種如來能知. 若約敎者. 別敎唯有種類

之種. 而無相對. 於中法身類種仍別. 始終

常淨. 唯不從覆故得種名. 藏通兩敎全無

此義. 但約當敎其名非無. 因時三學爲五

分種. 達分卽爲二解脫種. 念處卽爲般若

種也. 隱顯□別具如止觀第三記. 故三敎敎

道之有差. 本在圓實之無差相體性三旣通

始末. 所以須約十界十如釋者. 向釋種

字. 旣以相對及種類釋. 今此三法亦應例

之. 又前種中不云十界取極下界. 類中自

云世智等也. 故此十界不出一念. 如彼廣

釋十如中明又前釋種不約十界者. 欲

明三德義便故也. 此相等三亦是三德. 已

有種義不須依前約界則便. 故十界中有

佛與凡論差無差. 或對三諦. 次約三法. 卽

是三慧. 於三重中皆初云念者. 念所取境.

思修亦然. 境卽所聞所思所修. 皆言何者. 指

所取境. 所念等者. 敎下所詮. 向之四法隨敎

則有思修不同. 對界爲境多少增減. 觀體

巧拙隨義應知. 爲差無差以權對實. 初言

用者. 有取境慧方有所取. 擧事顯慧故

曰用也. 所言體者. 卽當體也. 境中擧事事

是所取. 念等居先取所取事. 今先言云何.

指能念體思修亦然. 故知卽是三慧當體. 此

體卽是能聞能思能修. 故云記錄所聞等法.

言因緣者. 謂以何之言須所聞敎. 念等卽

是能聞等也. 不由能取令殊而爲別相. 乃

由所聞法異分五乘七善. 能所和合卽聞思

修之因緣也. 言取境聞法爲因緣者所取能

中              欄

取□名爲因. 聞法爲緣生慧卽是所生法

也. 又取境者. 取境必須聞法爲因. 且先標

之. 故三境爲因聞法爲緣. 卽初雖有聞等.

更須聞法以爲良緣. 故云因緣. 應知三慧

境體. 及以因緣. 雖三而二. 重釋因緣者. 合

向境體. 體卽是智境必從體得名. 體必由

境立稱. 重云因緣者. 旣加聞法防自他

計. 及立更互因緣故也. 三義具足方乃成

慧及成所爲. 如此三乘等者. 五除人天以

人天乘末名慧故. 問前云十界. 此中何以

但云三乘. 答廣略雖殊其理一也. 但種通乘

局合大開小. 故但三乘. 又種等四必遍十

界. 於中起慧必唯三乘. 三乘通於四界故

也. 五乘之因等者. 慧必唯三因果通五. 離七

準釋可以意得. 不云四起者. 且從升出.

生公具約諸度等法辨聞思修. 然六度未

能分於三乘. 六則通漫三則攝六. 是約一

法者. 故四意中前三約所辨能. 此約能論

所. 所中無差卽一法故. 故前三意如來□有

一法無差. 但且約所以對能知. 無差別下

云云者. □是如前差無差等. 而爲分別. 一

中無量者. 意云. 是一家之無量耳. 一一德中

皆可爲緣分別無量. 如云多諸名字等. 無

量中一準此可知. 何者去對小辨別. 何者.

以二乘人亦有二旣離著入寂. 名同體異

重對釋之. 常寂滅等更以無差結二乘差.

終歸於空準例可見. 鄭重抵掌者. 抵吳也.

吳手於掌表勤勤也. 向已釋竟. 今復釋者.

此事不易故重勤勤. 佛世尙然. 何肉末代.

下              欄

斥舊云至若佛等者. 古人以此釋下壽量.

失旨逾甚. 今復以此釋常住敎. 故云苦經.

不生不滅而云夾斷. 故言苦佛. 經佛無苦

加之者過. 故云苦佛等耳. 光宅有餘未足

辨異. 然光宅諸文皆破三祇菩薩. 不知何

事至此卽以小乘有餘之名消畢竟空. 有

人去他難光宅. 諸古尙有不許斯釋. 何肉

今師經文下今師正解. 前對二乘重釋者良

有以也. 龍印去引舊諸釋以責光宅. 一往

且爾. 然亦不知舊第一義空與小何異. 隨

三悉者. 亦以一實爲第一義. 對權爲三. 卽

昔日隨欲順權機也. 次復宗釋疑者. 雖未

之言許爲□類. 得受記已卽分眞佛. 自鹿

苑後具領權實. 至醍□時領業不虛當

知前歎釋迦. 本欲稱歎迦葉所領. 言釋疑

者. 恐此時衆聞佛述其領所不及. 不曉佛

旨. 而謂迦葉所領不當. 故述己權實以歎

迦葉能知如來隨宜說法. 雖自領已實兼

一切. 問何不釋探疑耶. 答齊敎顯露虛實

易辨. 故佛且約齊敎述歎. 若爾. 探最可疑.

何獨齊敎. 答雖難而易. 時衆聞說如來二

智. 知佛法身□思大小. □恐領敎未必盡

善. 故佛以二敎二智述其齊敎無差謬也.

又齊敎述尙自不虛. 驗知探領亦應非謬.

釋述意者. 向適斥其所領不及. 豈至此中

卽云所領甚爲希有. 故知前文但是如來自

述能知. 何關迦葉. 故今釋云. 世尊雖卽自

述理當迦葉一切皆領. 迦葉旣其始末自領.

而亦經涉五時權實. 義舍一切故亦堪歎

經數: 一七一九

經名: 法華文句記卷第七下

頁數: 二九四

上              欄

甚爲希有. 然章安重釋但作述前品一十三

偈歎佛恩深. 卽是當界能知隨宜. 當界事理

遍收一切. 問此中述前歎佛恩深與古人.

何別. 答古人直云恩深不辨恩之近遠. 故

前以十三偈具領始末. 今佛具述方名述

成. 此是章安之助見. 依大師意自成深

致豈有等者. 卽指迦葉等以爲一機. 指此

娑婆以爲一方. 餘機不領故云說不能盡.

迦葉等四於前品未. 但云如來大恩. 如來遙

鑑迦葉旣能敎探二領. 豈不能知初四弘

恩. 乃至最後令我化他. 十方儀式亦不出

此. 故今此中長行偈頌通遍述之. 則三草二

木一地一雨盡述迦葉始末之解. 身心法財

者. 身得受記心獲法財. 已證第一義一實

空座. 若依此義佛本遍述迦葉始末. 時衆

不解故須除疑. 是故釋云迦葉能知. 若尋

此意. 何得以四伏難與此同言. 耶. 若不爾

者. 大恩之言何所主耶. 述恩不周□成背

義. 若也出生還應自鄙. 何以佛歎能信能

受. 次頌中不頌略但頌廣者. 廣攝略故次

有智下約權智者. 問旣云有智若聞. 此必

屬機云何屬佛. 答若非有智人說. 云何能

令有智人信. 自此之前皆名邪者. 迦葉等四

未聞譬前. 義當邪見見未正故. 故別大

經迦葉童子自述爲例. 彼亦未聞涅槃已

前. 自稱邪見. 應身至含潤者. 凡說法之言

乃對應身. 故勝劣應皆是色身口業宣辨. 新

經乃以他受用報而爲遮那. 尙非自報豈

不說耶. 若言體卽十身俱卽. 何獨應耶. 乍

中              欄

可云三身卽一說默無殊. 安棄丈六偏尊

相海. 如空爲華華外無空. 能具等者. 故知

說昔偏小典[&FFFF]#. 不降開顯十二部中佛性圓

常之雨故雲不含潤. 前二味中雖說不受

雖有不遍義非含潤須扇多佛不說法者.

此以全不說爲不含大論文也. 多寶不說

義如下文. 九十八使. 初斷見愛得眞諦益.

而云地上淸□者. 六根淨位亦且除之. 百

穀語通至百善也者. 五乘各以百善爲本.

言能生者. 從果以說. 若從因說乃是百善

生於五乘. 大小乘因豈過十善. 故以十善

更互莊嚴. 若不能修互嚴因者. 今所不

論. 若爾人乘無百. 答酒防意地通說非無.

甘[&FFFF]#等者. 旣擧二物應有屬對. 今試對之.

甘[&FFFF]#質一可以譬定. 菴萄形多可以譬慧.

慧約所破定約所緣. 且分多一. 旣出下三

行頌十號者. 文略義合. 出世卽無上士及佛.

于於也. 爲說卽正遍知明行足. 世尊卽第十

號. 於天人中卽調御丈夫及天人師. 如來卽

第一號. 來善去善兼於善逝. 又出于世卽世

間解. 充潤下四弘者. 充潤衆生卽初弘誓. 皆

令離苦卽第二誓. 皆令離於因果苦故得安

隱樂卽第三誓. 及涅槃樂卽第四誓. 五乘咸

有世間之樂. 皆令得於第一之樂. 勸聽受

中又更爲二. 初二行先歎佛. 次爲大衆下能

說人尊. 故所說法妙. 七善無不皆歸一乘.

故勸聽受. 此擧無差以釋於差. 佛平等說

等者. 有愛憎故則有彼此. 不於佛機者愛

餘機者憎. 貴賤上下約位. 持戒毁戒約行.

下              欄

利根鈍根約習. 亦須具歷五乘七善. 展轉

說之. 有人去次釋三草二木者. 古師不同.

但於大草二木不定以名合故. 小中二草

經自結名必無違諍. 仍不知有二種二乘.

是故初師具列五位. 第二三師但列三位.

以二草意同三皆未稱. 然三草下今釋. 先總

非云師心反佛違經者無[&FFFF]#承故卽師心.

佛意不爾卽反佛. 違經者. 經明受潤不同

以對五乘差別. 如何三位□同在一敎. 別受

潤中進退兩解者. 初正消經文. 次以木例

草準義以釋. 草旣有三木亦應例. 人見大

草中云心世尊. 謂義亦通後. 見小樹中云

專心佛道謂通初後. 見大樹中云度無量

億. 謂通前二. 便作一種歷位解釋. 以近代

來棄舊經論諸敎菩薩. 此爲消釋之大患

也. 故今別釋冥順經文. 上草爲六度者. 旣

云行精進定. 於六度中精進爲最. 故大論

云. 施戒忍世間常法. 欲修定慧必須精進.

肉復通進遍入五中. 爲是義故擧進攝六.

故不可二木唯在三□. 小樹中經旣云常

行慈悲自知作佛. 六度菩薩第三僧祇方乃

定知. 故不及通但過二地必知作佛. 故與

前異乃從勝標. 大樹中旣云轉不退輪. 別

人初地能轉法輪. 是念不退. 藏通至果方轉

法輪. 豈得名爲如是菩薩. 故知在別. 次義

立三木通三菩薩. 令識通方故更釋之.

故正法華初例則云三木二草以小草爲悠

悠藥. 以上草爲上尊藥. 頌文乃云三藥二

木. 是故今文通別二解. 釋增長中. 二乘增長

經數: 一七一九

經名: 法華文句記卷第八之一

頁數: 二九五

上              欄

二解不同. □今師意. 前釋得小乘盡生死.

方名最後. 次釋大乘中. 方名後身. 大小兩

種□名增長. 增長皆由値佛. 衆生自謂當

分增長. 今準佛意[&FFFF]#非地雨故令當分遠

有增長. 所以至此方知合一. 無後之言且

任小敎. 權名爲無非永無也. 若得法身等

覺一轉當入妙覺. 乃云最後. 論云. 羅漢發

心已後邊際定力. 令分段身延至變易. 不

復改報成無上果者. 此多屬通義. 以通菩

薩過二乘地. 惑潤生身或不經生而成正

覺. 豈華王佛果而用二乘邊際定身. 故應問

言此定與彼首楞嚴定同耶異耶. 諸論皆

云捨分段身而入變易. 天親論主意未必

然. 但恐論釋義不正耳. 故知最後增長之言.

大小各別. 無人有敎深可爲規. 問若爾餘之

三位皆應兩釋. 一者三位若不値佛各不

增長. 若得値佛當位增長. 二者於法華前

住四位身被佛調熟. 若至法華得入一

實. 方名增長. 答然五位中二乘執彊謂爲

最後. 故須二釋. 餘三已有彰灼明文. 上下

文意一切皆爾. 問二乘同云住最後身必

須見佛. 緣覺不然者何. 答雖生佛後元因

佛世. 思之可見. 增長後云云者. 具述大小

今昔之意. 五位雖卽自謂增長. 萌動之初[&FFFF]#

非地雨. 說雖地雨居後長必始在初女. 今

始示於地雨初後耳. 亦應委說通別增長

之意. 問一雲一雨與一音同異者. 問意以一

地一雨與一音敎. 爲同爲異. 答意者. 今一

雲一雨別譬開顯. 彼一音之敎通於因果及

中              欄

以偏圓. 於中先分因果次辨偏圓. 先因果

別. 別意雖爾. 亦隨諸敎二種雲雨以譬諸

敎因果隨分一音. 今從究竟雲雨以問. 答中

別申二種一音. 言下地者. 或指圓敎六根.

或指別敎地前. 若指初住已上等覺已前. 豈

可全無隨類一音. 次辨偏圓中先出舊非.

次正解中三. 先圓次偏. 後明自報. 先圓中

引大論者. 破上三師. 所言報者. 卽酬答也.

如此一音亦通下地. 但不關六根. 次婆沙

去引偏擬圓. 類例欲同. 然其□是三藏敎

佛之一音耳. 若不爾者. 能以婆沙釋華嚴

不. 五百羅漢有七菩薩見解以不. 瑜伽尙別

同異永乖. 迦葉當知者. 開譬頌初已云汝等

迦葉及當知等. 故頌文後不更復宗重稱歎

者. 良由此也. 隨朝□多所譯. 名添品法華

者. 自餘諸文全依妙本. 彼見正本偈後. 更

有一長行偈頌. 乃重譯之. 添此文後. 又移

囑累安勸發後. 自餘先譯□無所改. 重譯

言辭多似正本. 其所添者初長行中. 先以

日月譬用歎佛智(此與前文重故什師不譯)次明五趣中

有三乘. 於三乘中而說平等(亦與前文似重)次迦

葉問. 何故施此三乘敎耶. 佛以瓦器譬之.

所盛不同非關泥異. 迦葉又問彼種種解

出三界外爲一爲二三耶. 佛答. 若覺體

等無復二三(此亦同於第一經中滅度想者也)次因此後佛

爲迦葉說生盲喩. 初不見色譬諸凡夫. 次

以眼開譬於二乘. 次天眼開譬大乘也. 偈

重頌耳. 故知無此添文大旨無闕若其有者

述成又剩. 什公不譯意不煩文. 南山云. □

下              欄

多輒移囑累品也. 準此亦應云移品法華

法華文句記卷第七下

法華文句記卷第八之一

唐天台沙門湛然述

釋授記品

注家云. 業似先違心符後順. 旣拂殊音之

異. 寧爽一味之果哉. 故與記也. 今云. 事似

先違. 心機本順. 然諸菩薩豈無先違後順之

人. 故知今記聲聞須除通釋. 釋此品題. 先

□譯. 次料簡. 於中初諸經下先引經問中.

初文總擧問意. 次淨名下別引三經. 初引

淨名者. 彌勒得記旣爲補處. 必生兜率爲

彼天主. 彼諸天子預來修敬. 彌勒因爲說得

記由. 由不退位. 廣爲天子說不退行. 卽不

退因也. 乃被呵云. 衆生諸法賢聖與彌勒

如同記同. 何獨彌勒. 肉如無生滅何以得

記. 次思益云者. 以記虛假願不聞名. 大

品亦爾. 答中爲八. 初通答. 次約二諦. 三約

四悉. 四若通途下正明今經. 五他經下對於

他經以辨有無. 六元諸佛下廣約四悉. 七

授記下判能所異名. 八中根下來意. 初文言

此見須破等者. 勵[&FFFF]#有見須破願記須與.

豈可專引淨名等耶. 若約今經須具五

意. 一破方便敎所得近記. 二破始記者生

染著心. 三爲顯衍門記無記相四爲未合

記者息希望心. 五爲宜聞破著得益者

經數: 一七一九

經名: 法華文句記卷第八之一

頁數: 二九六

上              欄

故. 衍門破小義兼三敎四門記相云云. 次

二諦者. 四敎□然. 何得以眞難俗. 三四悉

者. 略同二諦廣如下釋. 何得以一難三.

四正約今經有五. 一通別. 二三因三遲速.

四師弟. 五懸記. 應言現未但是文略. 然此

五意須約今經以簡他經. 或遲如聲聞或

速如龍女. 五對他經辨有無者. 又二. 初

明今有. 次瓔珞下辨無明有. 又諸經爲對

菩薩. 多授法身究竟果記. 今此品中□記八

相. 如前後說. 瓔珞八記者. 今經已衆無不

知者. 故前四句中. 今經唯有第三句. 純顯

露故. 於中不必在第七地. 如不輕中一句

通記. 故他經記深. 後四句中. 初句雖云遠

處不覺. 化道同故亦非不覺. 故今經有第

三句義同初三二句也. 故知諸經實義未

暢. 言未得無著行及以七地者. 無著之言

應約通判. 別圓敎中初入地住已名無著.

或在別敎約敎道耳. 入無功用方無著

故據空觀成□合在通. 言七地者. 在於

通敎. 以過二乘堪與記故. 然論文中先列

四種聲聞. 則退大應化與記增上決定不與.

有人救云. 決定亦記. 此亦不然. 他計決定

卽是定性永不發心. 須指經文雖生滅想.

彼土得聞. 彼義自壞何須別心. 但以滅想

者作凡夫釋. 曲會經文令成己義. 又寶

性論□云聲聞出界根鈍不云根敗. 言根

敗者. 迦葉於方等卽是其人. 若至法華敗

根還復. 若入滅者出界方生. 生公云. 會理

無累豈容有國. 雖曰無土而無不土. 無

中              欄

身無名而身名逾有. 故國土名號應物而然.

引之不足耳. 若得今意但云八相誘物. 斯

言蔽諸. 法華論云. 二乘有佛性法身故與

記. 非修行具足. 論言未足者. 據極果耳.

豈可不修淨土行耶. 據斯灼然更須供佛.

若緣覺人入聲聞數. 卽同聲聞. 出無佛世

同決定性. 六從元諸下廣約四悉. 總有十

重以成四悉. 世界中二者. 初約機應相對.

次單約物機. 雖義云單終成機應. 機感相

稱如歡喜也. 爲人中二者. 初文改小入大

已生己善. 時衆下衆願者. 又有利他之善.

四對治者. 初破菩薩退爲小惡. 次破欲發

小心之惡. 次正破小惡. 次破將欲證小之

惡. 第三已證第四已入賢位. 故異第二. 若

對菩薩擊彼小人. 餘經亦有. 今明記小復

引小人. 故唯今經. 第一義二者. 先正釋. 次

釋疑. 疑文可見. 然衆生下釋者. 爲成第一

義意. 前之三悉不必無生. 又第一義中唯約

自記者. 前之三悉或兼自他. 如對治中一

向對他. 爲人中初一兼自他. 後一唯他. 初

世界中若將化主以對所記. 亦唯在他雖

有此十. 亦且約記二乘以說. 佛記一句

及菩薩記等. 此中未論. 初迦葉頌中初四行

行因. 次半行得果. 次六行國淨. 次半行佛壽.

次一行正像次半行總結無劫國名. 言三人

記各有行因至數量如文者. 但□延中無劫

國名. 餘文□同. 次須菩提中長行可見. 偈中

初一行誡聽. 次二行行因. 次一行得果. 次六

行半國淨. 次半行佛壽. 次一行正像闕劫國

下              欄

名. □延中長行如文偈中初一行誡聽. 次二

行行因. 此三句得果. 次三行一句國淨. 闕佛

壽正像. 目連長行如文. 偈中初四行半行因.

次一行半得果兼國名. 次半行佛壽. 次二行

半國淨. 次一行正像

釋化城喩品

因緣釋中爲四. 初約喩釋名. 次以法合. 三

蘇息下說化意. 四權假下總結. 初文者以大

涅槃非化作. 故不專禦敵理性卽故. 具衆

德故. 次合中初總標. 權智下合神力所爲.

以權下合無而Ｃ有. 用敎下合化. 防思下合

城. 敎無實故. 故名爲Ｃ. 言非敵譬見思

者. 非寬敵急見逼思遙見親□故. 思不障果.

三說意者. 蘇息施小引入顯大故. 二□名

引醍□方入是敎道故. 故而言下□釋城也.

權假去結意者. 辨異實故. 於此四中立四

悉者. 若通方義立從於權智. 若從機說無

而欲見. 見已生喜卽世界益. 得入蘇息卽爲

人益. 防非禦敵卽對治益. 而言滅度第一義

益. 若從能引權立此城卽世界化. 爲生小

善卽爲人化. 且除見思卽對治化. 終引入

大卽第一義化. 次約敎中三藏菩薩. 全未發

足. 是故不論. 通敎菩薩雖同至城. 入而能

出不同小故. 元出界故一脚入城. 以大悲

故. 不證有餘故. 一脚不入. 三界機緣名之

爲子. 久發心者義之如妻. 通敎以二乘爲

惡道. 別敎以生死爲險阻. 至涅槃而不入.

故名徑過. 不極之言對小以說圓敎. 言化

者在昔則斥奪. 但云不堪. 亦未曾云涅槃

經數: 一七一九

經名: 法華文句記卷第八之一

頁數: 二九七

上              欄

是化故至今敎動執開權. 方云是化乃至

顯實化. 乃成眞卽寶渚故. 故知藏通謂

極非化. 別敎非極非化. 圓敎非極是化.

亦可是極是化. 亦可是極非化. 與藏通

敎言同意別. 今是等者. 亦從破計故且

云化. 若開顯已無非眞實. 本[&FFFF]#觀心不

記者可比知. 故應云本住三德涅槃之

城. [&FFFF]#入化城. 若從化主[&FFFF]#示說化. 問此等

品者此人附正法華. 設此問也. 正法華名

往古品. 問者[&FFFF]#改云宿世品. 故答中不違

問者以順正經可消今部. 又上根下約三

時釋. 言探取等者. 其文雖在法說述成. 述

成正爲引起中根故. 釋譬喩幼稚等文. 皆

引用之若從下自約當品. 別論三時者. 二

經俱具. 正經從初不及今經處中之說. □

不云寶所者. 如藥草中不云地雨. 若信解

譬喩題通意別. 別在實故藥草化城題別意

別. 問化城等可知. 答中意者. 此中文促無復

二味. 但[&FFFF]#城後卽向寶所. 準此文意說化

卽是開權. 開權卽是顯實. 顯實□是說化. 故

前約敎中是圓敎也. 故應知是開顯之圓. 又

領解下釋妨. 以陳如記後方領故也. 若記後

領具領聞法及以授記. 或文少等通有諸意.

如今下云云者. 應出前漸後頓之相. 具如

文中古今二同. 次偈七行頌前三義. 初一行

頌所見事. 次四行頌譬久遠. 三二行頌結

今昔. 經云其佛等者. 一切八相垂[&FFFF]#之處.

皆先破魔準說法華. 亦應先漸. 復云破魔

似同穢土. 若準壽長復非穢土. 故知同居

中              欄

淨穢其相蓋多. 故成道等不可全同此土三

藏. 故知不可若引此土小敎以消彼文. 問

時諸梵天雨衆天華. 其華如山樹座猶下. 其

相如何. 答不思議事彼此不□. 列十方梵

文. 正本中先四方次四維次上下. 此則□是

隨譯者意. 不知梵本次第如何. 然正本列

數與此多異. 相應下云云者. 皆據諸梵請

法偈文亦與大小半滿意同. 然彼佛說法

亦約五味. 故依古難當謂示勸證云云者.

應略辨三轉之相. 示者. 謂此是苦乃至此

是道. 勸者. 謂苦應知集應斷滅應證道應

修. 證者. 苦我已知不復更知. 乃至道我已

修不復更修. 示謂示其相狀. 勸謂勸其令

修. 證謂引己證彼. 大論俱舍諸文委釋. 若

以大小經論轉法輪義同異之相. 盡著此中

紙數盈百. 尙不可盡. 意令知彼先小後

大同此土耳. 故不多述. 今辨諸門略示

同異. 於中爲四. 初約所對. 次爲聲聞下約

所爲. 三何故下明三轉意. 四問下料簡. 初文

二. 先對四法次對三道. 以四法中義類同

故. 第三意中云爲衆生有三種根者. 聲聞乘

中自有此三. 故於鹿苑取悟不同. 大論婆

沙亦云三根. 上根聞初轉. 中下準知. 問初

爲等者. 旣云聲聞自有三根. 五人□是聲聞

根性. 旣具三根. 復有諸天何意無三. 爲生

下答. 人天通有三義故也. 謂慧根道聞等不

同是三慧. 悟有前後. 卽三根. 見修無學卽

三道. 色無色般義準亦有. 但非因轉法輪

得耳. 次釋十二行者. 爲二. 先雙標兩門敎十

下              欄

二者下釋. 釋中又二. 先略釋. 次又敎下判能

所. 三十二下判輪非輪. 四若作下判敎行.

五敎輪下判名體寬狹. 六或通下判通別. 初

文中云十二行者. 四諦各用示等爲敎. 一

轉各生眼等爲行. 言能所者. 四皆佛說故

云能. 度入彼心故云所. 言是輪非輪者.

輪以□□爲義. 唯敎無行豈能□惑. 若不

□惑亦無輪名. 佛知機知時亦不無行而

徒轉也. 今言非者. 敎從化生行從受者. 是

故行輪從受者. 得功歸化主故. 從佛得以

未盡理故重釋之. 若作二輪敎行相循共

能□惑. 肉復敎行俱由佛轉. 是故敎行俱得

名輪但眼智等無別體故. 還指忍等故.

眼等行約於諦敎. 而成十六. 故三根人聞

三轉敎. 各生眼等. 成四十八. 寬狹中云敎

輪等者. 是化他智但屬一權. 則能轉唯一所

轉十二. 則能轉名狹體寬. 所轉名寬體狹. 行

法輪者. 敎是能詮行是所詮. 故行隨敎□有

十二. 雖俱十二寬狹則異. 敎定十二行生

眼等. 若以示等生於眼等數同名異. 次辨

通別中所言或者不定辭也. 或三人各聞三

轉. 或一人前後聞三. 初雖別簡. 今就下正

釋. 初轉法輪得見諦解. 三乘之人方有十

二. 所不下簡不能轉者. 又爲二. 初略示其

人. 次有解下因玆通辨大小通別. 初文二.

先正示人. 次夫轉下明不能轉意. 初文云

沙門謂佛法出家者. 不因佛說尙不知名.

豈能轉耶故法輪名唯從佛得. 沙門尙爾肉

餘衆耶. 有云. 外道中出家者名沙門. 若爾.

經數: 一七一九

經名: 法華文句記卷第八之一

頁數: 二九九

上              欄

何故云尙不能知當知以正肉邪. 有解至

之意者. 今師有時作此解也. 因此通辨非

初轉也. 於中四. 先明一代卷舒. 次小乘下

辨一代體. 三十二下辨名體同異. 四又三人

下辨通別. 初文者且從諦體以論卷舒. 從

無舒四卷四歸無. 卷舒□是開合意耳. 具

如玄文七重二諦中說. 言大小者. 且約小

衍釋出體耳. 委悉應約五味四敎. 以明開

顯. 具如玄文及以止觀辨體中說. 三明名

體中. 云十二因緣是別相者. 一者總離而爲

三世. 二者別離因二果五因三果二. 具如玄

文及俱舍等. 四明通別爲三. 先約因緣. 次

約四諦. 三約六度. 初文又二. 初對三人. 次

無生下明卷舒. 初三人下通別可見. 相生傳

傳滅者. 舒則傳生卷則傳滅. 具如玄文以辨

興廢. 次約四諦. 但以二乘對菩薩者. 但是

文略. 亦應先明離合. 次對三乘四敎後明

卷舒. 三約六度中四. 先明通小. 次明通

凡. 三若爾下釋疑. 釋中但云二乘不云凡

夫者. 二乘猶有分得故也. 四阿毘曇下引

小證通. 寶雲經三乘毘尼者. 引事證通云

云者應具明所以脫子果兩縛者. [&FFFF]#初顯

後俱解脫云云者. 應釋三脫相對三念處.

具如止觀第十卷. 乃顯俱解脫人具足事

定名深妙耳. 諸根等者. 文有二釋. 意者初

釋卽相似位. 次釋云入佛境界者. 卽初住位.

具如華嚴十種六根下文頌中. 云分別眞實

法者. 分別故始自色心終至種智皆不出

實相. 故云眞實. 八萬四千劫下云云者. 須

中              欄

得具明時節之意. 諸佛奚嘗不與定俱. 但

由物機在十六子結緣齊限故. 爾許時具

如次文所述者是. 正法華云. 入定經三十

萬劫. 不知法護所以所譯其數頓乖. 逢値有

三種者. 前二可知. 第三旣云但論遇小中

間之言. 自望元初結小緣者耳. 第三類人

未曾聞大. 便卽流轉. 此人卽以初聞小時

爲初結緣. 復於中間唯習於小. 今過王子

初且聞小. 人見釋迦一代敎中一分聲聞

未發心者. 便卽判云. 永滅無發. 是則不

知如來長遠之化. 次問答. 答中約四悉說.

文少不次. 先對治. 次爲人. 次樂欲. 次第一

義. 問此經何文赴其樂短. 答龍女是法師品

中. 雖無時節計應非遠. 小乘敎中尙乃□

云六十百劫出界. 但經八六四二雖大小

有殊. 猶在權敎. 故實敎中六根五品一世可

期. 乃至金光明經一生十地. 故南嶽用普賢

觀意云. 六根極遲不出三生. 雖四悉赴機

隨好長短. 論其自行終無端拱. 準論卽是

衆生意樂意趣意樂. 正當四悉之初. 仍少餘

三. 若指他佛爲平等者. 終不及以四悉

意也. 問法華實敎□應實說何故劫數猶短

說長. 答言權實者. 論所行法時節. 乃是誘

進疲夫應知權敎一向說長. 如婆沙三□

及諸大乘經無量劫. 此則定不可短. 雖實

敎中有長有短. 若依實道定短爲正. 如常

不輕輕毁之衆. □經四千億佛. 皆悉得度.

豈有必經多塵劫耶. 雖然長短在機理豈

爾耶. 旣長短約人. 但不篤自勤. 何須論他

下              欄

時長短耶. 三乘通敎有餘國者. 一家明義

以土對敎. 具如止觀及淨名疏. □有用敎

橫□二對. 橫論土體與敎相當. □論約土

用敎多少. 則二乘人於彼有餘. 已成通人

故云通敎有餘國也. 亦有於此已成通人.

謂從鹿苑至方等部. 重入通敎成無生人.

亦非更用此敎斷惑. 敎道者化道也. 敎爲

化道故云敎道. 衆又淸淨至立也者. 化道

欲畢由衆機熟. 熟謂智斷二德具足. 故淸

淨言表煩惱盡故云斷德. 正解屬智智必

照諦. 故云了達. 諸禪之言義通智斷界內

惑盡也. 四不壞信者. 俱舍二十五云. 證淨有

四種. 謂佛法僧戒. 見三得法戒. 見道兼佛

僧. 法謂三諦. 全菩薩獨覺道. 信戒二爲體.

四皆唯無漏. 應云經說有四證淨. 謂佛等

四. 四是所證見三諦時. 得法界二. 見道諦

時兼得佛僧. 廣如論文. 此全從小釋也. 此

以鹿苑對涅槃時. 次釋中唯淸淨一句在

小信解去. 具騰漸中二味敎也. 前釋應方

便譬喩品意. 次釋應信解品意. 若世無二乘

等者. 問意者準理世無一人合永入滅會

必歸大. 何用施三. 答意可見. 世言入者.

但自謂耳. 經文旣云無有二乘而得滅度. 豈

可必立定性者耶. 若中間至第二譬也者.

此兩中間各有二意. 若爲菩提者. 須已入

不退位. 或是初心不必盡退. 若住聲聞者. 或

是初小. 或是中途二類. 俱須設化城譬問此

中等者. 問化城品但云始終隨逐. 何故無信

解中相失及譬品驚入等耶. 若其無者彼無

經數: 一七一九

經名: 法華文句記卷第八之一

頁數: 二九九

上              欄

隨逐. 又亦應與中上永乖. 何得以此而

例於彼. 答中意者用譬方法不同故也. 文

不合用非意闕也. 故云而其意則通. 所言

通者相失相見. 旣是中根得悟已後領於今

日未有大小化前名爲背父. 及明見父

不識之咎. 譬中云驚入者. 我雖背父而父

不捨. □思我機機生之初. 故有驚入之義.

若論機應結緣已後. 奚嘗不隨如今文耶.

此中旣云中間相遇. 乃至今日相見得度. 故

知中間不無相失驚入. 當知隨逐由驚入.

驚入故相見. 相見由相失. 各擧一邊大旨

無別. 次問者旣云隨逐. 不云失等. 今旣

得益那無不虛. 答中意云開顯已多取信

爲易故. 不假用不虛譬也. 又上爲中下

未悟. 今此[&FFFF]#事已周. 二十二番者. 準下疏

文. 問五處開權何異. 答中具列五文處所.

故知此前但有四處. 四處則有二十二番. 五

佛章爲一處. 長行偈頌各五卽十番也. 譬喩

中開譬合譬. 各有長行偈頌. 故有四番. 信

解中領上開合. 各有長行偈頌. 又有四番.

藥草喩中亦有開合. 各有長行偈頌. 又有

四番. 三四幷十卽二十二略開. 但是動執

生疑. 非正開顯. 頌中雖有略頌等文. 但屬

釋迦章中共爲一意. 法說雖有領解述成.

非正開顯. 藥草疏中雖云先智次敎總爲

開合. 若各立者則成多番. 有何不可. 是故

且依疏文爲定釋五百由旬中先出他解.

其師中先述. 次破云今謂非別非通者. 七

地斷習非正別義. 八地斷無明又非通義.

中              欄

正似別接通耳. 論云. 初地見道二地去入

修道者. 應知地前是伏別惑. 登地是斷同

體見思. 若不爾者. 豈有大乘□向而齊小

乘上忍. 十住已斷界內惑盡故. 瓔珞云. 七

心不退何處煖位名不退耶. 十行遍入十方

世界頂法仍退何能遍遊忍無出觀之文. 安

能法界□向. 瓔珞初地三觀現前. 如何初地

始入見道. 請將四十心位. 一一以消凡文.

伏斷義殊功用天隔. 論中破外破小. 本令

入正入大焉. 存定性而令永滅. 小乘自謂

住果. 大判終無不生. 故知滅後彼土得聞

不可復依不聞之論. 論宗旣無開權之說.

永滅乃是蔽實之文. 有定不定□可用申斥

奪之經. 廢偏廢小權實之路永隔. 具消此

意諸敎自顯. 有家云流來等者. 依攝大乘師

立七種生死. 仍少有後無後. 復合反出流

來故但云四. 具如止觀第七及記. 彼文破

云割二死於荒外等. 今文乃成割於四種.

故須更問等. 是以生死爲譬. 何故合反出

流來. 又無餘二中間卽是方便生死. 有人難

者難向攝師. 夫因果相當準敎. 以立因果

之稱. 具如勝□. 彼以五因對於二果. 四住

卽是分段之因. 無明卽是變易因也. 汝於分

段果上旣更立流來. 於變易果中更開中

間. 亦應四住無明各更別立. 具如止觀中

破. 次引大論二文者. 證生死但二言肉身

者. 四住未盡通名肉身. 言法身者且通界

外兩土. 俱稱變易及法性身者是也. 此證

二死非論常身. 此大論正文當代大乘師.

下              欄

豈過於龍樹. 云阿羅漢須捨分段方入變

易. 有人云下. 此師所計似通敎義. 故云二

國中間難過. 以六地與二乘齊. 至此多墮

二乘地. 故難者下他人難向所立義也. 汝以

四百喩於七地. 故須六地對於三百. 三百

又以二乘功齊. 旣與二乘共行三百. 至此

去住不同. 何名共行. 故下難云不應得齊.

言六十劫等者. 聲聞極久六十劫. 支佛極久

百劫. 二乘於佛道紆□者. 明二乘人與行

菩薩道別. 且取證故. 今謂下破云非通非

別者破其難者. 二十二大僧祇故非通. 六

地齊二乘故非別. 二十二僧祇請檢大論.

此亦似別接通義也. 有人言下別義不成.

不應七住已上爲五百. 如大經八萬劫到等

者. 具如止觀第七記具引大經三文. 此師意

以發菩提心處是七住已上言如三根等者.

此師意以三周得記爲三根人. 以同至大

經發菩提心處. 言五種人者. 指前大經四

果支佛. 此五種人發心同三周人度於五百.

此取下破前所引. 明八萬與三周不同. 當

知此師全迷次位. 亦全不識八萬之言. 亦不

解二乘得記之位. 亦不了於界內外敎. 若

挫若引其意各別. 故須善識. 難云去今文難

意. 經云. 爲二乘人立於化城. 故云二地豈

是度三乘. 而云菩薩至六地時等耶. 三乘

之人不盡住城. 縱入城已亦不皆至八六

四二發心方出. 次若五人去縱難. 縱有此義.

如涅槃中二乘人必至界外方度五百者.

義不盡然. 故云大經一意耳. 言一意者. 經

經數: 一七一九

經名: 法華文句記卷第八之一

頁數: 三○○

上              欄

存敎道被鈍根者. 豈可悉然耶. 又經雖三

文但是一義. 故云一意. 然大經意令其弊

遠逼令現發. 豈可一向待界外耶. 此中下

今家略解. 此化城意元爲此世先權後實之

人. 若五人下明此五人. 若於界外經於長

時. 皆自能進非此中意. 若法華前密進之人.

爲自進者亦非此中意. 準今經意待廢方

進. 故不聞妙經. 自度自進者. 亦失化城意.

卽是失今經意也. 今經意者出在外界. 亦

須聞經. 肉此界耶. 有人云. 三界爲三等者.

具如止觀中破. 破其二乘不待開權. 而自

顯實. 名爲輒行四百五百. 凡夫等者. 今家

雜列過二障滅二見. 離水火[&FFFF]#二獄. 越

二邊超自他. □至五百. 大品下此立通義.

令知非實旣是通義. 故合二乘共爲一百.

論文以二乘爲四百故. 若至法華更須

開之以爲五百. 五百須過. 具如正解中說.

次引大品辨非故來. 彼大品中明通菩薩

過二乘地. 旣未彰言此城是化. 故知彼部

兼權顯實. 若云化城卽須引進. 若引進者

須記二乘. 旣未記二乘. 是故彼部城仍是

實. 旣未論下今文設徵. 旣未云城是化. 卽

未開權. 若未開權應亦無實. 何故般若

已明實慧. 實慧卽是實所故也. 答意者. 顯實

語通開權局此十義. 別中行因六百劫者. 恐

文誤. 應云六十劫百劫. 聲聞六十支佛百

劫. 餘者可見. 火宅三車今爲二百者. 今文假

立難也. 何故譬品三車須廢化城. 但云二

百須進意. 以二百但是二乘. 三根下答. 先

中              欄

答三車者. 三乘根性俱爲火燒. 俱心出宅

以喩三車. 次佛道下答二百. 言佛道者指

圓果也. 故藏通二乘去佛果遠. 是故須過

二乘二百方至佛果. 言佛乘非障者. 藏通

菩薩亦名佛乘. 爾前皆進故云非障. 又三藏

菩薩若據斷惑劣於二乘. 三百須離豈二百

耶. 但此菩薩已發大心. 雖未斷惑且名佛

乘. 人見佛乘便爲一槪. 若爾. 牟尼說法蘊

應已攝九會. 五百阿羅漢應是四菩薩. 世

品應說蓮華藏海. 賢聖品應說四十二位.

定品應是楞嚴三昧. 智品應是諸陀羅尼. 若

法若衆旣其不同. 化主化事安能不別. 如

是別相無量無邊不可具擧. 菩薩心此乘

故. 亦且名爲摩訶薩耳. 何故下更難. 何故界

內凡夫開爲三百. 界外聖人但爲三百. 此問

意者離分段界內應短. 迷佛道界外應長.

如何[&FFFF]#短. 此引下答可見. 若爾下更難若也.

今經是了義者. 何故實少而言多實多而言

少. 佛道下答界內雖少以有墮苦而難行.

界外雖多已住法性而易進. 約行論難

易非約地近遠. 故所說者眞了義也. 問二

百是二乘難等者. 問意寶所總有五百由旬.

凡夫二乘俱須過之. 不云須過菩薩. 菩薩

應當非是難耶. 菩薩下以菩薩重徵. 若菩

薩非難. 何故云願賜我等三種寶車. 若俱須

車則三人俱爲三百所障. 旣得出已應同

二乘. 二百是障云云者. 先以通敎答此難

意. 凡夫須出界故三百是難. 二乘須發心

故二百是難. 菩薩已發心雖難而可度. 菩薩

下              欄

在凡時. 同凡離三百不共二乘證. 不憂

二百難. 若別敎菩薩初亦同凡夫. 本期於五

百. 圓人初發心卽名至寶所. 大論下引論

辨別是通敎意. 當知共二乘同至於四百.

今經獨在圓. 一切權已廢. 廢已一切開. 無

非菩薩道. 是故七方便皆過於五百. 故大

論通義三乘所息處同皆名四百. 菩薩至此

位能入界化物故. 初發足處. 復名爲一百.

此經下明圓異通. 五百之內位在菩薩名

菩薩道. 過五百者名爲果道開權顯實. 藏

通菩薩是菩薩道故. 云卽入佛道. 云云者.

應更明諸敎佛道不同. 然後開權論入不

入. 今依下方是正釋. 親奉聖音尙云難知.

雖曰難知不出此三二險難至言惡道也

者. 導師意本令度五百. 以三藏人自行曠

絶. 三百生疲. 導師立化一曠絶等者. 入城

多是三藏二乘. 且云無人. 據理通於通敎

二乘. 有人之言通指衍敎. 圓別二敎非曠有

人. 故有依無依俱行曠路. 卽藏通二乘有一

導師. 至六根淨者. 卽十種六根. 初住分得.

卽十六子初結緣時. 若諸方佛今日已前或

可亦在初住已上. 今八方作佛唯在極果.

故釋慧明云三智五眼三明十力. 經云慧

文云智. 隨語便耳. 然明慧等亦通初住眞

因分成以是故知通指今昔□名導師. 俱

六根淨故. 下釋中多種導師. □共在此所. 將

人衆等者. 上立難云. 何不立相失驚入. 成

雖無其言似有其義. 以所將之言其意尙

寬. 與所將共卽入義也. 故云別譬廣頌等.